Home / Cartref » Cronfa Cefn Gwlad y Tywysog
Sefydlwyd Cronfa Cefn Gwlad y Tywysog er mwyn cefnogi cynnal a gwarchod ffermydd a chymunedau gwledig drwy'r DU.
Nod y cyllid yw cael effaith gadarnhaol hirdymor ar gymunedau gwledig, gan helpu'r rhai hynny sy'n byw ac yn gweithio yno i gynnal y cefn gwlad drwy ymdrin â materion gwledig allweddol.
Gall sefydliadau dielw, elusennau, mentrau cymdeithasol, Cwmnïau Buddiannau Cymunedol, cwmnïau cyfyngedig trwy warant, a chymdeithasau anghorfforedig sydd wedi'u lleoli ac yn gweithio yn y DU wneud cais am grantiau o hyd at uchafswm o £50,000 (yn cynnwys TAW) hyd at gyfnod o ddim mwy na thair blynedd.
Mae'r cyllid ar gyfer prosiectau sy'n cwrdd â'r amcanion yn hydref 2017, sef:
Gwella rhagolygon hyfywedd ar gyfer busnesau fferm teuluol. Dylai prosiectau ganolbwyntio ar ddatblygu busnesau fferm cryfach, mwy cynaliadwy a mentrau gwledig eraill, gyda'r nod o atal y dirywiad yn yr economi wledig.
Cynnal cymunedau gwledig ac arwain bywiogrwydd economaidd. Dylai prosiectau ddarparu atebion arloesol i gyflawni asedau a gwasanaethau sy'n cadw cymunedau gwledig gyda'i gilydd a datblygu economi wledig sy'n fwy cynaliadwy.
Cefnogi darparu cymorth mewn argyfwng ac adeiladu gwydnwch. Dylai prosiectau gefnogi busnesau fferm, busnesau a chymunedau gwledig i gynllunio ar gyfer trychinebau naturiol, fel llifogydd neu glefydau anifeiliaid, a'u goresgyn. Dylai grwpiau sy'n ystyried ymgeisio o dan y thema hon gysylltu â Rheolwr Grantiau'r Gronfa er mwyn trafod eu gweithgaredd arfaethedig yn fanylach.
Mae pob thema yn cael ei disgrifio yn fwy manwl yn y ddogfen cymhwyster a chanllawiau ar gyfer grantiau.